السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله وبعد
فاسأل الله سبحانه وتعالى ان يستعملنا استعمالا مقبولا ويبلغنا واياكم الا يحب ويرضى واسأل الله سبحانه وتعالى ان نكون ممن زين الايمان في قلبه وحبب اليه الايمان في قلوبهم ونسأل الله سبحانه وتعالى
ان يجعلنا ممن يعظم شعائره ويعظم مساجده ويعظم ما يحب الله سبحانه وتعالى في هذه الاجواء سبحان الله هناك اقوام رزقهم الله سبحانه وتعالى فضل هذا الفضل ربما احنا غريب عما نسمعه لكن امسالهم
لا يكون ابدا غريبة عليهم يعني طبعا انتم عارفين ليلة القدر واهمية ليلة القدر. كل الناس تتمنى انها تدرك ليلة القدر. اليس كذلك بل احنا كلنا دلوقتي سبحان الله نتمنى
ان الله سبحانه وتعالى يمن علينا بادراكه ويرزقنا فيها عظيم الاجر فنسأل الله سبحانه وتعالى ان يفتح علي وعليكم لكن يا جماعة ممكن تكون انت سايب ليلة القدر ومش مشغول بها
وسايب القيام والتهدد وافضل بكتير من قيام ليلة القدر ده منطقي ده ممكن الواحد يكون في الليلة دي اللي النبي صلى الله عليه وسلم يقول من حرم خيرها فهو المحروم
ويكون لا يبقى فيه تهجد ولا قاعد بيصلي ولا قاعد ورا الامام ومعدي كل هؤلاء اه ممكن كلم جد؟ ايوة بكلمكم جد. وفي ناس عايشة المعنى ده الان فيه ناس عايشة المعنى ده
بل خير من قيام ليلة القدر مش في المسجد ولا في البيت. امال فين؟ عند الحجر الاسود. يا ربي يقول رسول الله موقف ساعة في سبيل الله خير من قيام ليلة القدر عند الحجر الاسود
الرباط في سبيل الله خير من قيام ليلة القدر عند الحجر الاسود وابن عمر يقول ان النبي قال الا انبئكم بليلة افضل من ليلة القدر حارس حرص في ارض خوف لعلة
ايه هي بقى العلة ديت الا يرجع الى اهله ان الراجل ده ممكن ما يرجعش يا جماعة اه الى اهله ابدا سبحان الله. النهاردة في المسجد الاقصى ان في ناس
قاعدين بهذا الفضل وفي ناس عايشين هزا النعيم والنبي صلى الله عليه وسلم اثنى عليهم زي ما سمعتم دلوقتي في الحديس الالباني زكره الا انبئكم بليلة افضل من ليلة القدر حارس
حارس الحرس في ارض خوف العلة اللي مقعداه ايه؟ لعله الا يرجع الى اهله. اللي خلاه يعدي قوي كده ان احتمال ما يرجعش ده اللي هو الرباط يا جماعة. اللي بيلازم ثغور بلاد المسلمين مع بلاد الكفار عشان يحرسها. ده اعظم الاعمال عند الله؟ نعم
اعظم الاعمال عند الله وارض خوف ان الحارس في سبيل الله بيكون في ارض فيها خوف على حياته بسبب عدو اخونا ارض صغور سبحان الله لعله انه ما يرجعش فعلا ممكن ما يرجعش. عشان كده اخد هذا الامر
والعلماء قالوا ليه افضل آآ ليلة الحراسة افضل من ليلة القدر. لان ليلة القدر يعود نفعها على صاحبها. وليلة الحراسة يعود نفعها متعدي الى سائر المسلمين المعنى ده مهم قوي
عشان كده قال النبي لانس ابن ابي مرصد بعد ان بات حارسا لهم قد اوجبت فلا عليك الا تعمل بعدها. يعني انت كده خلاص عديت يعني سبحان الله الكلام ده مهم ان احنا نعيشه واحنا بنشوف الحراسة بتاعة بيت المقدس
الناس اللي العينان لا تمسهما النار. عين بكت من خشية الله وعين باتت تحرص في سبيل الله يا جماعة عين مش هتمس صاحبها النار مش بقى مسألة يدخل ما فيش مس اصلا
فشوفوا الكلام الجميل وشوفوا دينا الدين يا جماعة مش هوا كده وانا بقى ايه ده هسيب التهجد يا ابني بقول لك الناس ديت نفعاها متعدي. طب ليه هم بيعملوا كده يا جماعة
وليه نفعهم متعدي؟ انتم عارفين ليه الاجر ده لان احنا بنبقى قاعدين في بلادنا عايشين في امن وامان نسأل الله ان يرزقنا واياكم الامن والامان وجميع بلاد المسلمين فانت بتبقى مش واخد بالك
ان في واحد ممكن يكون في بلد بينك وبينها قارات هو في قارة تانية قاعد بيحميك انت. ازاي بيحميني انا ما هي الامريكان لما نزلوا دول من دول المسلمين ولقوا ان في مدافعة
قال لك لا يا عم المسلمين دول مش سهلين لشوف احنا قعدنا في افغانستان كم سنة وفي الاخر دلوقتي بنتفق فلأ بلاد المسلمين مش بسهولة تخشها بشوف هو ممكن يبقى بينك وبينه الاف وملايين
ومليارات الامتار لكن مدافعته دي هو بيأجل ان العدو يجي ناحيتك بيأجل ان العدو يخدشك سبحان الله! المعنى ده مهم قوي ان الانسان ينتبه له. فالنهارده اما ييجي اليهود يخشوا بيت المقدس ويخشوا المسجد الاقصى. ويدنسوه
وتلاقي ان بعض الناس بيحاولوا تبقى انت مدرك الناس دي بتعمل ايه؟ الناس اللي هي حائط المواجهة الاولى دول دول بيعملوا ايه اه فكرة بقى اصل هو مش شبهك اصل خلي بالك اصل هو له فكر مختلف اصل هو كزا يا اخي هو مسلم اه شف المسلم ده بيعمل ايه
فالمعنى ده مهم قوي ان احنا نستحضره. المعنى بقى التاني المهم قوي انا اقدر اقدم ايه انت في الاخر خالص دايما تفهموا كده يا جماعة ان الاخبار محرقة الاعمار. يعني ايه الاخبار؟ محرقة الاعمار. انك بتاخد الجزء الذي يدفعك لا الذي يمنعك
معك يعني انت بتاخد الخبر عشان تندفع اكتر في العمل لدين الله لان انا النهاردة اخدم الدين ازاي؟ انا ازاي اخدم قضية زي كده قل عما انا اكون مسلم واعي وفاهم وناضج ومستقيم
انا بسقل كفة المسلمين وانا شغال في الكفة الصح لكن انا ممكن ادنى قاعد طول اليوم وقاعد عمال اتابع الاخبار واكتب بوستات واكتب ومش عارف ايه واعلق واشير وبعدين في الاخر استنزاف استنزاف استنزاف
ده عمل جميل بس ما يجيش على حساب حاجات تانية ما يجيش على حساب البناء على دايرة التأسير وبناءك الحقيقي لان الامة مش هتقوم بعد توفيق الله الا بالرجال. سيدنا موسى اعلنها قال لا املك الا نفسي واخي. انا ما عدتش معي الا انا واخويا فمش هنقدر ندخل الارض المقدسة
فازا لابد من طائفة مؤمنة لازم يبقى فيه راس مال بشري. راس المال البشري ده اللي هو مين؟ انا وحضرتك انت وابنك. انت وزوجتك فلو حضراتكم ما عينتوش انا راجل بنا
الاسلام ده كأنه واحد بيبني بيبني بطوب نضيف انا عاوز امسك طوبة عشان احطها في البناء فلو لقيتك طوبة مكسورة هحطك ازاي؟ لو لقيتك طوبة هشة هحطك ازاي فلازم تجهز نفسك
عشان الاسلام عما يحتاجك والمسلمين يحتاجوك يلاقوك طوبة مكتملة تسد ثغر فالنهاردة اما تكون انت متميز في استقامتك متميز في ارتقاءك متميز كون انت النهاردة واحد ممن تسد الصغر اما واحد قاعد
طاقتك قاعد توجهها توجهها في دايرة الاهتمامات وخلاص لأ دوائر الاهتمامات لا تبني الانسان اللي بيبني هي دوائر الايه؟ التأسير. الحاجات اللي ايه كل خبر يحبطك ولا يدفعك للعمل متابعته
خلاف الاولى في مقطع انصحكم بيه اسمه الاخبار محرقات الاعمار للطريفي. معنى الكلام ده اللي انا بقول لكم ما تتبعوش لأ تابعوا يا جماعة بس تابع العناوين. مش لازم بقى التفاصيل الكتير
لان التفاصيل دي تحبطك وتمنعك وتأيدك فربنا يحفزكم ويبارك فيكم ويسددنا واياكم. ممكن تتابعوا المقدار اللي انا حكيته دلوقتي. انا عرفت الخبر خلاص؟ شحنت بعضكم دلوقتي في اتجاه معين بطاقتك دي تتحط فين؟ في دعاء. طاقتك دي تتحط فين؟ اللهم استعملني. انا يا رب عاوز اكون انا مؤهل للاستعمال
الحاجات ديت تدفع ان شاء الله في هزه الطاعات اليوم هنتكلم كده في جلسة خفيفة هنتكلم عن موضوع هزا الموضوع يتعلق برضو باول حديس انا زكرته وهو يتعلق بالنفع المتعدي. نسأل الله ان يستعملنا واياكم استعمالا
مباركا ابو ذر رضي الله عنه يقول قلت يا رسول الله ماذا ينجي العبد من النار ايه اللي ينجيك يا رسول الله قال الايمان بالله الايمان بالله قال يا رسول الله ان مع الايمان عملا؟ خلاص يا رسول الله هو مؤمن. طب فيه حاجة مع الامام
قال يرضخ يرضخ مما رزقه الله. ان هو يعطي مما رزقه الله يعني يبدأ ينفق قلت يا رسول الله ارأيت ان كان فقيرا لا يجد ما يرضخ به. طب يا رسول الله طب افرض فيه واحد مؤمن بس ما عندوش حاجة يطلعها
فقال يأمر بالمعروف وينهى عن المنكر يكون ايجابي في المجتمع بتاعه ومن علامات الايجابية ان يأمر بالمعروف وينهى عن المنكر يقول لك خليك في امشي جنب الحيط. ما انت لو مشيت جنب الحيط الحيط هيقع عليك. انت ليه تمشي جنب الحيط
المهم قال يأمر بالمعروف وينهى عن المنكر قلت يا رسول الله ارأيت ان كان آآ عيبا لا يستطيع ان يأمر بالمعروف ولا ينهى عن المنكر. راجل عيي كده ما عرفش ايه يقرأ عنده عيب ما يعرفش يتكلم. يعمل ايه
قال يصنع لاخرق يعني واحد جاهل ما لوش صنعة يساعده قلت ورأيت ان كان اخرق لا يستطيع ان يصنع شيئا ايه هو ابو ابو زر عاوز ايه؟ يقول يا رسول الله هو في حاجة ممكن تنجي الانسان؟ قال له الايمان بالله. قال له طب في حاجة ايه العمل اللي مع الايه
قال له العمل اللي معه اه يطلع انفاق. قال له يا رسول الله هو مش معه ده فقير قال له يا ابو المعروف وينهى عن المنكر. ده اصل هو ما يعرفش يتكلم
قال له خلاص يشوف واحد اخرك راجل جاهل ما بيعرفش يعمل حاجة يساعده. قال يا رسول الله هو اصلا مأخر لا يستطيع ان يصنع شيئا قال يعين مظلوما. شف يا سيدي واحد مظلوم يقف معه
قال رأيت ان كان ضعيفا لا يستطيع ان يعين مزلوما. ده هو اصلا ما يقدرش فقال النبي ما تريد ان تترك في صاحبك من خير ايه يا ابو زر؟ هو صاحبك ده انت مصاحب مين يا ابو زر
هو ما فيهوش اي حاجة الاخ ده قال يمسك الاذى عن الناس اظن دي بقى ما تقوليش يعني كفوا اذاكم عنا يرحمكم الله كفوا اذاكم عنا ان لم تكن يعني تكون انت عنصر مشع للخير
فبلاش ان حضرتك بتكون مصدر مؤزي فقال النبي يمسك الاذى عن الناس ابو ذر يسكت؟ لا لانه اتربوا على الرحمة يا جماعة فقلت يا رسول الله اذا فعل ذلك دخل الجنة
طب لو عمل ديت يعدي قال ما من مسلم يفعل خصلة من هؤلاء الا اخذت بيده حتى تدخله الجنة يا ربي على الجمال وعلى جمال هزا الدين. يا جماعة طرق طرق دخول الجنة بعدد الانفاس ويمكن اكتر
عشان كده يا جماعة بلاش تكلكعوا الدنيا بلاش تكلكعوا الدنيا وتحسسوا الناس مش هتخش الجنة الا من الباب ده. مش هتخش الجنة الا من الباب ده. يا جماعة الخير الموضوع اوسع بكتير. مش جنتنا والله
الباب واسع والكل هيخش اهم حاجة يعني كل واحد يدخل وهو محسن الزن في الله مؤمن بالله ويحاول يتخفف من الاحمال التي على ظهره ولعل سبحان الله انكسار الالم اللي في القلب ده يكون اجره اعلى من كل عبادات
انسان لا يشكر الله عليها ويرى ان له فضل فيها عمر رضي الله عنه يسأل النبي صلى الله عليه وسلم اي الاعمال افضل؟ قال ادخالك السرور على مؤمن اشبعت جوعته او كسوت
آآ جسده او قضيت له حاجة الله اكبر اتحرك درجة قال من استطاع منكم ان ينفع اخاه فليفعل يا سلام يا سلام! ويحرك الناس اللي مش معهم فلوس. يقول لهم ايه؟ سبق درهم مائة الف درهم
فالصحابة طبعا ازاي الدرهم يسبق ميت الف درهم يا رسول الله؟ قالوا وكيف؟ قال كان لرجل درهمان تصدق باحدهما يبقى تصدق بخمسين في المية وانطلق رجل الى عرض ماله فاخذ منه مائة الف درهم فتصدق بها. واحد ملياردير
نطلع ايه مطلع آآ عشر تلاف جنيه ما شاء الله! زكاته اصلا تلاتة مليون جنيه! وده مطلع عشر تلاف جنيه صدقة واحد تاني يا عيني مسكين اصلا راتبه الف وخمسمية جنيه. فطلع تلتمية جنيه
طبعا سبق وعدى فنسأل الله سبحانه وتعالى ان يرزقنا واياكم فاحنا عاوزين نتعلم يا جماعة عبودية النفع المتعدي نبودية النفع المتعدي. يوسف بيتحرك اجعلني على خزائن الارض اني حفيظ عليم. عاوز ينفع الناس
موسى بيتحرك ورد ماء مديا وجد عليه جماعة من الناس وقاعدين على طول انا ايه فسقى لهما. هل كان يزن يا جماعة موسى ان كلمة فسقى لهما هل كان يزن انها ستكتب ويترنم الائمة في المحاريب ويقولون فسقى لهما
اه اسر التطوع واسر العمل المتعدي واسر نفع المسلمين نبينا صلى الله عليه وسلم لما راح لخديجة وهو يرتجف. خديجة قالت له ايه كلا والله لا يخزيك الله ابدا. اديني منهجية قايمة البعد عن الخزيان يا خديجة. ايه هي؟ ايه اللي خلاكي تقولي كده؟ لأ معايير عدم الخزلان واضحة جدا
معايير عدم الخزي واضحة جدا ايه هي المؤشرات قايمة البعد عن الخزي. قالت له انك لتصل الرحم وتحمل الكل الانسان الضعيف وتكسم المعدوم اللي مش لاقي ياكل وتقري الضيف وتعينه على نوائب الحق
ازاي انت تدفع حد يخزيك؟ لا طبعا هو في واحد معه القايمة ديت ويخزى لأه طبعا لا تخزى ابدا سبحان الله وربنا زكر ان في ناس كان عندها في ناس يا جماعة بتغير بتغير عماليك تعمل خير كده يروح يغير منك
يلقون اقلامهم. كله قاعد يلقي القلم ويخشه في القرعة. ايهم يكفل مريم؟ المجتمع النضيف تلاقيه بيتنافس على الخير والتطوع. انا اللي هاكفل مريم لأ انا اللي هكفل مريم لأ انا اللي هكفل مريم لأ انا اللي هكفل مريم خلاص يا جماعة يلا نلعب قرعة
نعمل قرعة سبحان الله والنهج ده لما الصحابة لاقوه في القرآن وشافوا محمد صلى الله عليه وسلم اتربوا بقى. ابو بكر كان يصل الرحم يساعد المحتاجين. النهاردة فيه بنات اصلا بيقول كده
تقول لهم عمتك اسمها ايه يتلخبط وولاد عمنا قام متلخبط متلخبط ليه ان هو لم يتدرب في بيت يعظم الاعمام وولاد الاعمام انا يا عم الشيخ احنا في حالنا لأ انت مقصر بس مش في حالك ولا حاجة يعني. اصل مش معقول يا جماعة العمام وحشين والخيلان وحشين والخالات وحشين والعمات وحشين وولاد الخالات وحشين وولاد العمات وحشين وولاد وانت
احب بقى يعني الراجل القديس الطاهر. اكيد في حاجة ممكن يكون طريقة التفكير فيها مشكلة. محتاجة تتراجع عمر كان يتعاهد الارامل ويسقي لهن الماء ليلا علي رضي الله عنه ابن الحسين كان يحمل الخبز الى بيوت المساكين في ظلام الليل
فلما مات فلما مات ايه اللي حصل بقى يا جماعة الناس افتقدوا قيل انه كان سبعين بيت بيعدي عليهم بالليل يودوا لهم الاكل ابن اسحاق يقول كان اناس من اهل المدينة يعيشون ولا يدرون ولا يدرى يعني من اين معاشهم. فلما مات علي
فقدوا ذلك الذي كان يأتيهم بالليل. فالناس كلها عرفت يا جماعة وهم بيتعاملوا مع الحاجات دي غيرنا خالص. يعني في واحد سبحان الله كان بيكلمني قريب اليوم بعد الترويح بيقول لي انا زوجتي عندها سيارة واحنا وانا عندي سيارة وسيارة الزوجة عمرها ما ركبتها وبتاع والكلام ده كله. انا عاوز آآ اتنازل بها لاي حد من الدعاة ولا اي
حظ من اهل الدعوة ولا اي حاجة يستفيدوا منها فانا حاسس بقى ان هي عربية بقى من الايه يلا يا جماعة اللي يحب النبي يعني يحاول يساعد كده ويزق معنا
فبيقول للعربية وبتاع عربية محترمة جدا يعني داخلة في ايه؟ ربع مليون وبتاع والدنيا جميلة قوي. ايه ده يا جماعة هو فيه كده؟ ايوة فيه اخرة هو فيه اخرة يا جماعة عادي جدا. النفوس اللي يقول لك يا جماعة انا راكنها في الجراج احيانا ينزل كده تعرفوه بعض الناس يقول لك ايه ما تنزل تدورها بدل ما هي قاعدة كده
ايه يا عم انت طب ما تحرك الدنيا ديت حرك. هتسيبها وتخش قبرك سفيان السوري يا جماعة اما بيشوف واحد سائل لا لا لا ده جه امبارح على فكرة انت جيت يوم اول امبارح واديناك مش انا والله يا حاجة لأ انت انا عارفاك وكنت ماسك مش عارف ايه وانت اللي نيت الجرس وشفت
اختك في الكاميرا وبتاع تيجي تقول لها طبوها يا امي او يا خالتي ولا يا عمتي ولا اختي ولا زوجتي انت حضرتك اديتي له كم؟ لأ جه اول امبارح واديته عشرة جنيه
وفي البداية تقول لك اديته اللي فيه النصيب. ايوة كم يعني؟ تقول لك عشرة جنيه. اول امبارح اه ده مش هتوديه لاخر الشارع عادي جدا ما تخليه يجي تاني وتالت ورابع يعني. انا فاكر مسلا اديتي له عشر تلاف جنيه فبتقولوا له انتم جيتم اول امبارح
سبحان الله فسفيان السوري بقى كان يعمل ايه احيانا احنا بسبب الكسل اللي في الانفاق نطلع عيب في السائل الناس ديت يا جماعة لا الناس دي واخداها مهنة ايوة في ناس واخداها مهنة. بس انت عارف ان في الاف
مش مش واخدينها مهنة وانت عارفهم وتقدر تنزل لهم وتديهم فكان سفيان بيقول كان ينشرح جدا لما يرى سائل على الباب ويقول مرحبا شوف شوف دي نعمة التحويل بقى يقول مرحبا
كلمة جميلة قوي بيقول مرحبا بمن جاء يغسل ذنوبي مرحبا بمن جاء يغسل زنوبي هو في كده؟ اه في كده يعني انت النهاردة اللي بيرن الجرس ده جاي يغسل زنوبك؟ ايوة طبعا. عشان وعلى فكرة ده ما كانش سفيان باز ده كان سقافة عند الناس. الفضيل ابن عياض كان يقول نعم السائلون
والله السائلون دول الناس اللي بتطلبنا في الحاجات ديت يحملون ازواجنا الى الاخرة بغير اجرة حتى يضعوها في الميزان يقول لك يا اخي الناس ديت غريبة اوي يا اخي الناس ديت قاعدة بتاخد حسناتك وتشيلها
وعائشة رضي الله عنها كانت عائشة تقول لهم ايه؟ تعطر الحاجة اللي هتتصدق بها ويبليه وتقول لك اصل الحاجة دي بتقع في يد الله قبل ما تقع في ايد هؤلاء
يا جماعة النفوس ديت النفوس دي رايقة قوي قوي قوي الناس دي رايقة قوي وبعدين تقول له ايه فاذا دعها لك السائل فقولوا ايه؟ ولك بمسل يعني يقول لك يا ربنا يغفر لك قول له ربنا يغفر لك يا حاجة. ربنا رح ربنا ييسر لك امرك. واياك يا حاجة
طب انت ليه بتقول كده؟ عشان ما فيش حد يسبقها. لأ عشان ما انت حضرتك ما ايه ما تكونيش رديتي علي الحاجة اللي انا اديتها لك ده في بعض الناس يقول لك ادعي لي يا حاجة
فتدعي له. يقول لها طب ادعي لي تاني واديها تاني. طب ادعي لي. طب ادعي لي. طب ادعي لي. انت يا عم بتعمل ايه يا عم سبحان الله الناس ديت راقية اوي
النبي صلى الله عليه وسلم عشان يحفزك قوي في الموضوع ده بيقول ايه؟ لا تحقرن من المعروف شيئا ولو ان تعطي صلة الحبل. عندك حبل كده ايه وفيه عربية بتتشد وواحد يقول لك ايه معلش مش معك وصلة حبل
آآ جارتك بتعمل الحبل بتاع الغسيل وبتاع فانت حسيتي كده ان الحبل مترخي باقول لك ايه خدي الحبل ده زايد عندي تعطيها صلة الحبل صلة الحبل يا جماعة حتة متر حبل كده زي مرمي عندك فبتديها. يقول لا تحقرن من المعروف شيئا ولو ان تعطي صلة الحب
ولو ان تعطي شسع النعل وعارفين الشبشب اللي بيتقال عليه بصابع ده الوش اللي عليه ده ده اسمه شيس او واحد بقى مسلا بتاعه اتقطع فبتدي له واحد ولو ان تفرغ من دلوك في اناء المستسقي
واحد كده ايه بيملى مية ولا بيملى من حنفية فانت ايه قلت له طب بص انا مليت افتح افتح افتح وحطيت له في القلة بتاعته ولا في الجرد ده البتاع ولا في الاناء بتاعه
ولو ان تنحي الشيء من طريق الناس يؤزيه ولو ان تلقى اخاك ووجهك اليه منطلق انك اخر ما تشوفني يا اخي ابتسم يا اخي الابتسامة صدقة زهور الاسنان ليست عورة مغلزة
في بعض الناس بيتعامل كده وولاده نفسه يقولوا له يا ابي اما بلغك ان التبسم في وجه اخيك صدقة فما بالك في وجه ابنائك وزوجتك ولو ان تلقى اخاك فتسلم عليه
ولو ان تؤنس الوحشان في الارض واحد متضايق واحد وحشان حاسس ان هو لوحده زوجها مسافر. آآ باباها تعبان هي بعيدة هي في كورونا لوحدها منعزلة الوحشان لك صدقة يا جماعة في ناس تخصصها
ان يؤنس الوحشاء يقول لك ليه؟ يقول لي يا عم انا داخل على قبر فانا عاوز اللي يؤنسني ودي نيتي. انا اونسهم لعله يؤنسني وتلاقي بقى عملك بقى يقول لك انا عملك الصالح انت يا عم انت كنت قاعد عمال تؤنسهم احنا هنسيبك. وبعدين انت هتشتغل كده واحنا الجزاء من جنس العمل طبعا
وان سبك رجل بشيء يعلمه فيك وانت تعلم فيه نحوه فلا تسبه فيكون اجره لك ووزره عليه سبحان الله وما سر اذنك ان تسمعه فاعمل به ومساء اذنك ان تسمعه فاجتنبه
يعني شغل عالي قوي يقول لك تبسمك في وجه اخيك صدقة وامرك بالمعروف ونهيك عن المنكر صدقة. وارشادك الرجل في ارض الضلالة لك صدقة. واحد يقول لك لو سمحت بس الله يكرمك الدائري منين؟ اطلع بص على طول
او اليمين سبه تاني يمين خده ولو حضرتك هتتلخبط هنصح حضرتك انك تسأله ياه الدين بتاعك بيقول لك انك ترشد الراجل الضال ده اللي تايه في الموضوع لك صدقة كانك كده طلعت عشرة جنيه
وبصرك للرجل الرديء البصر لك صدقة واحد ضرير بيعدي تنزل تعديه واماطتك الحجر والشوكة والعظم عن الطريق لك صدقة وافراغك من دلوك في دلو اخيك لك صدقة دين جميل اوي اوي اوي
والاجر بقى يا جماعة الاجر ده يا جماعة احنا مش بنحسبه بالدماغ وما تحسبوش كده ده احسن من ده. وده لا لا لا انت بتحسبها ازاي؟ انس بيقول احنا كنا مع النبي صلى الله عليه وسلم
اكثرنا ظلا الذي يستظل بكسائه. اعلى واحد في الضل اللي حاطط ايه يدوب كده ايه يعني الشمل على دماغه واما الذين صاموا فلم يعملوا لم يعملوا شيئا. كان في ناس صايمة معنا في السفر دول ما قدروش. عملوا ايه
قعدوا مستكنين. واما الذين افطروا فبعتوا الركاب وامتهنوا وعالجوا وقاعدين بقى يعملوا الاكل ويزبطوا الدنيا ويعملوا الخيم والكلام ده. فقال النبي ذهب ابى المفطرون اليوم بالاجر هم اللي خدوا الاجر اه طب واللي صاموا
خدوا اجر بس مش زيهم مش زي دول خالص طب انا ممكن اعمل الحاجة وحد تاني يستفيد منها من غرس غرسا لم يأكل منه ادمي ولا خلق من خلق الله الا كان له صدقة. ده انت لو عملت غرست غرسة عملت
زرعة ما فيش واحد لا كل منها ادمي ولا الطير ولا نملة ولا اي لا خلق من خلق الله الا كان له صدقة شوف الدين اللي يخليك تتفاعل مع الحدس؟ طب وده كان له سبب ان ابو الدرداء مر برجل وهو يغرس غرسا بدمشق قال تفعل هذا وانت صاحب رسول الله؟ فقال لا تحزن علي
ابو الدرداء بيقول له يا عم وحد ربك كده اهدا بس. اني سمعت النبي يقول من غرس غرسا لم يأكل منه ادمي ولا خلق من خلق الله الا كان له صدقة
عشان كده النبي صلى الله عليه وسلم ريحك وقال لك كل معروف لك صدقة كل معروف لك صدقة ايه الكلام ده بقى الجميل ده؟ وبعدين ايه كمان من عمل عمل فله اجر من عمل به
اللي يعمل عمل او يعلم وواحد يعمل اللي انت قلته انت واخد اجره سبحان الله من برضو من النفع المتعدي طبعا عشان الوقت يعني بحاول بقدر الامكان كل حاجة ان يا جماعة الدعم النفسي
الدعم النفسي يا اجره كبير اوي ازاي بقى النبي صلى الله عليه وسلم يقول من مشى مع مظلوم يعينه ثبته الله سبحانه وتعالى وسبت قدميه يوم تزل الاقدام شوف بقى الدعم النفسي من نفس عن مؤمن كربة من كرب الدنيا نفس الله عنه كربة من كرب يوم القيامة. اخت مهمومة اخ مهموم زوجة مهمومة
بنت ما حاجة في حمل حمل على قلبها حمل بسبب زنب حمل بسبب دين بسبب مرض بسبب اي حاجة بقى سوء تفاهم بينها وبين زوجها فيه كرب النبي صلى الله عليه وسلم ركزوا ما قلش ايه؟ من ازال عن كربه نفس عارفين نفس يعني ايه؟ عارفين كده البالونة عمال ده تفتح سنة فتسمع
الهسهسة بتاعت خروج الهوا ده التنفيسة دي انك بس يعني يعني خليها بدل ما هي مخنوقة تطلع سنة كده تهدى شوية اخراجها برة الموت ده من نفس عن مؤمن مؤمن كربة من كرب الدنيا نفس الله عنه ايه؟ يوم القيامة بقى تيجي وانت قلقان جدا من الزنب
اللي انت عارفه ومرعوب منه يقول لك لا لا لا. احنا مش ناسيينها لك مش انت نفزت السين اه فاكر فلان لما عملت كزا معها؟ فاكر فلان لما عملت كزا معه احنا مش هنسيبك
ومن يسر على معسر يسر الله عليه في الدنيا والاخرة. واحد حاسس بعسر عليه وحاسس ازمة كبيرة نفسية وبتاع سبحان الله ومن ستر مسلما ستره الله في الدنيا والاخرة يا جماعة ستر مسلما يعني ستر مسلم عمل قبيح ولا عمل حاجة حلوة
اكيد عمل حاجة وحشة عمل عادة سيئة عمل زنب عمل معصية ستر مسلما طيب الزنب ده كان في حق مين؟ اليس في حق الله كأن الله يقول لك لا دخل لك به معنا. هو فعل هذا الذنب
في حق اوامرنا ومع ذلك نقول لك ان سترته سترناك يوم الفضيحة ومن ستر مسلما ستره الله في الدنيا والاخرة والله في عون العبد ما كان العبد في عون اخيه. اعرف بعض الفضلاء يقول لي انا اما اتزنق
وعندي مشكلة كده معينة وعاوز حد يساعدني بشوف حد عنده مشكلة اروح اقف معه يقول لي لان مشكلته ممكن تتحل وممكن ما تتحلش بس يقينا انا هاخد معية الله. في مشكلتي
لان ربنا قال كده والله في عون العبد ما النبي صلى الله عليه وسلم قال لنا كده. ما كان العبد في عون اخيه. ومن سلك طريقا يلتمس فيه علما. مش يطلب علم يلتمس اي حاجة ما تحضر
يا عم ماشي يلا سهل الله. عارفين يعني ايه سهل؟ الطريق بيوسع. عارف اما تمشي في طريقي كده متكسر ومرة واحدة كده تعدي عليه تاني يوم تلاقيه اتسفلت سهل الله
له به طريقا الى الجنة الله اكبر. ايه الجمال ده يا جماعة النبي صلى الله عليه وسلم يقول لنا ان صنائع المعروف تقي مصارع السوء انت خايف من مرض خايف من من عواقب دين خايف من عواقب زنب وفضايح. صنائع المعروف بقى. هنا بقى تخليص
التخليص يا جماعة صانع المعروف لا يتعرض ابدا ابدا للافلاس صدقة السر تطفئ غضب الرب صلة الرحم تزيد في العمر اتحركوا اتحركوا يا جماعة كده النبي صلى الله عليه وسلم يقول ان لله عبادا اختصهم بالنعم لمنافع العباد. يا سلام على ما ربنا يختصك في ايه؟ في منفعة الناس
عشان كده ابن عباس يقول من مشى بحق اخيه ليقضيه فله بكل خطوة صدقة يعني ابن القيم بيحكي عن شيخه ابن الاسلام ابن تيمية. احنا عارفين شيخ الاسلام ابن تيمية بقى والصراعات العلمية والكلام ده. كان شيخ الاسلام يسعى سعيا شديدا لقضاء
حواجب حوائج الناس حكيم بن حزام كان بيشوفها ان المصيبة ان النهاردة ما اتحركش يقول ما اصبحت وليس ببابي صاحب حاجة الا علمت علمت انها من المصائب. يقول لك والله هو انا في مصيبة النهاردة ولا ايه
ايه يا جماعة في ايه؟ ما فيش حد عدى كده حد عاوز طلب ولا حد كده ما تشوف يا ابني اي حد كده يكون عنده مشكلة حد عاوز استشارة حد عاوز كزا
سبحان الله ولزلك يقول النبي صلى الله عليه وسلم ما من عبد انعم الله عليه نعمة فاسبغها عليه سم جعل من حوائج الناس اليه فتبرم قد عرض تلك النعمة للزوال
واحد عنده نعمة وربنا اسبغها عليه واتمها عليه. جعل بقى حوائج الناس الناس تطلبه تقول له يا شيخ انا عندي استشارة لو سمحت انا عندي كزا انا عندي عاوزك تخلص لي الورقة ديت باستشفعك
على الاقل نقول ابشر قل لي عيوني حاضر هحاول طب ادلك على حد طب احي لك طب مش عارف طب سامحني ممكن بعد رمضان حاول لكن تجعله انك بتتبرم منهم شف الدين
فالنبي صلى الله عليه وسلم يقول لك ايه ؟ قد عرض تلك النعمة للزوال. انت دكتور في الجامعة. دكتورة في الجامعة. انت دكتور في عيادة معينة. الناس بتقصدك احيانا في استشارة
انا ما بحبش بقى الناس اللي بتدنها كده براحتك خالص. عرضت النعمة للزواج انتبه النعمة ممكن انها تصحى ما تلاقيهاش ولزلك يا جماعة الحاجات دي بتفرق كتير جدا في الحاجات النفسية
داووا مرضاكم بالصدقة يا جماعة اللقمة اللي انت بتحطها في فم الفقير لعل مفعولها يكون اكبر من الحبة اللي انت بتحطها في فم ابنك يا ابن ادم انفق انفق عليك. عاوز ايه اكتر من كده يا عم الشيخ؟
داووا مرضاكم بالصدقة اتحرك اه ابو عبدالله الحاكم صاحب المستدرك ابو عبدالله عنده كتاب اسمه المستدرك. الحاكم ده منه سنة كاملة عنده مرض تقرح وجهه يعني فسأل اهل الخير الدعاء فاكثروا من الدعاء وبعدين هو بدأ يتصدق وضع سقاية بنيت على باب داره يعني عمل ماية كده
وصب فيها الماء فشرب منها الناس فما مر عليه الا اسبوع الا واظهر الله شفاءه وزالت تلك القروح وعاد وجهه الى احسن ما كان. اسبوع واحد سبحان الله! المعنى ده مهم قوي قوي. عشان كده كان بعض السلف كانوا يرون ان الصدقة تدفع عن صاحبها الافات والشدائد ولو كان ظالما
يقول للمناوي هذا الكلام وزلك ابراهيم النخعي يقول كانوا يرون ان الصدقة الصدقة تدفع عن الرجل الظلوم حتى الظالم بتساعده يا ربي القرض الحسب ما من مسلم يقرض مسلما قرضا مرتين الا كانت كصدقتها مرة. يعني انا واحد قال لي عاوز الف جنيه يا محمد ادي له. بعدها بشهر كده قال لي محمد
مش ممكن الف تاني الا كانت كصدقة عليه. لو اديته كاني انا تصدقت بالف عشان كده من سره ان ينجيه الله من كرب يوم القيامة فليننفس عن معسر او يضع عنه. صحيح مسلم
والصراحة يعني النساء في باب التنفيس اعلى بكتير من الرجال ولعل يوم القيامة يزهر ان في نساء كتير هيخشوا الجنة من باب التنفيز ده يوم القيامة تتلقى الملائكة روح رجل ممن كان قبلنا. يقول النبي صلى الله عليه وسلم تلقت الملائكة روح رجل ممن كان قبلهم. فقالوا اعملت من الخير شيئا
قالوا لا قالوا تزكر يا عم فكر قال كنت ادين الناس انا كنت صحيح بدين الناس واديهم فلوس فقاموا فتيان ان ينظروا المعسر ويتجاوزوا عن الموسر. واحد معسر اه والله انا مش قادر النهاردة ما فيش مشكلة. تجاوزوا يا شباب. طب واللي قادر ما فيش
مشكلة عنده الف ومتين جنيه خليهم الف قال الله تجاوزوا عنه. خلاص عدوه كان النبي صلى الله عليه وسلم يقول لك تطعم الطعام لما واحد قال له اي الاسلام خير؟ قال له تطعم الطعام وتقرأ السلام على من عرفت؟ ومن لم تعرف
طبعا لو بقينا نتكلم في الموضوع ده هناخد وقت كتير جدا. يعني لو في وقت ان شاء الله هتكلم تاني معكم في الموضوع ده. ما فيش وقت يبقى آآ لعل ما قيل فيه الكفاية للتحريك. ويا سلام بقى لو اتحركنا في الايام دي وفي الليالي الجميلة ديت
يلا هذا مغتسل بارد وشراب فركضوا بارجلكم نسأل الله سبحانه وتعالى ان يرزقنا واياكم حسن العمل وحسن الخلق وحسن الختام. وجزاكم الله خيرا